રાજ્ય સરકારે ગરીબોના ઘર સુધી અનાજ પહોંચે તથા અનાજના કાળા બજારને નાથવા રેશનકાર્ડ ધરાવતા ગ્રાહકોની બાયોમેટ્રીક ફિંગર સિસ્ટમ દાખલ કરી છે, છતાં જો ગરીબોને વિતરણ કરવાનું અનાજ આ કૌભાંડીઓ ચાઉં કરવામાં ફાવી જતા હોય તો સરકારની આ સિસ્ટમમાં ફેરબદલાવ કરવા અથવા તો કૌભાંડમાં સંડોવાયેલા ઉંદરો સામે પોલીસ ફરિયાદ દાખલ કરાવવા સરકારી તંત્ર પણ કડક હાથે કામ લે તેવી તાલુકાના લોકોની માંગ તીવ્ર બની છે.